SKAIDROJUMS
Iepirkums saskaņā ar Publisko iepirkumu likuma 9.pantu
[bookmark: nosaukums]“Bērnu rotaļu laukuma ierīkošana dzīvojamo māju Cialkovska ielā 3, Jātnieku ielā 84, Jātnieku ielā 86 un Butļerova ielā 4, Daugavpilī, pagalmā”
[bookmark: id]identifikācijas numurs SIA DDzKSU 2026/033M

2026.gada 9.jūlija sēdē (protokols Nr.2) iepirkumu komisija izskatīja ieinteresēto personu jautājumus un nolēma sniegt skaidrojumu šādā redakcijā:

IEINTERESĒTO PERSONU JAUTĀJUMI:
Izskatot iepirkuma “Bērnu rotaļu laukuma ierīkošana dzīvojamo māju Cialkovska ielā 3, Jātnieku ielā 84, Jātnieku ielā 86 un Butļerova ielā 4, Daugavpilī, pagalmā” (ID Nr. RNP SIA DDzKSU 2026/033M) nolikumam pievienoto darba uzdevumu um iekārtu tehnisko specifikāciju, radās sekojoši jautājumi:
1. Izskatot pieejamos resursus internetā secināms, ka iepirkumā minētajā plānotajā rotaļu laukuma ierīkošanas adresē ir esošas rotaļu laukuma iekārtas. Vai šīs iekārtas iepirkuma ietvaros ir plānots demontēt? Vai gadījumā, ja iekārtas ir plānots demontēt, demontāžas (iekārtu un to pamatu) un utilizācijas darbu izmaksas Pretendentiem jāietver savā finanšu piedāvājumā?
2. Nolikuma 2. pielikuma “” 11. punktā “Būvniecības ieceres dokumentācijas sastāvs” minēts, ka pirms būvniecības ieceres dokumentācijas izstrādes jāparedz topogrāfiskā plāna izstrāde un saskaņošana likumā noteiktajā kārtībā. Vai Pretendentam topogrāfiskā plāna sagatavošanas izmaksas jāparedz savā finanšu piedāvājumā?
3. Nolikuma 1. pielikuma “Tehniskā specifikācija/Tehniskais piedāvājums” 1. pozīcijas “DSUP Divvietīgas šūpoles vai analogs” minēti iekārtas parametri, taču nav minēti iekārtas materiāli, iekārtas lietotāju paredzamā vecuma grupa, nepieciešamais sēdekļu komplekts, kā arī prasība par atbilstību standarta EN1176 prasībām. Lūdzam precizēt iekārtas tehnisko specifikāciju norādot pamatkonstrukcijas materiālus (piemēram, vismaz 90 x 90 mm augstspiedienā impregnēta, līmēta, laminēta koka statņi ar cinkota tērauda iebetonējamām pēdām vai vismaz 80 x 80 mm cinkota un pulverkrāsota tērauda statņi), ķēžu materiālu (piemēram, vismaz d5mm nerūsējošā tērauda ķēdes, kuru konstrukcija veidota tā, lai novērstu pirkstu iesprūšanas un savainošanas risku), sēdekļu specifikāciju saskaņā ar lietotāju vecuma grupu (piemēram, 1 gab. sēdeklis mazajiem bērniem (līdz 3 gadu vecumam) ar groza konstrukciju, 1 gab. parastais sēdeklis (no 3 gadu vecuma)), kā arī norādīt prasību par atbilstību standarta EN1176 prasībām: iekārta sertificēta atbilstoši standarta EN1176 prasībām, ko apliecina neatkarīgas sertificēšanas institūcijas izdots atbilstības sertifikāts.
4. Nolikuma 1. pielikuma “Tehniskā specifikācija/Tehniskais piedāvājums” 2. pozīcijas “Rotaļu komplekss Buglo 8025 vai analogs” tehniskajā specifikācijā nav minēti iekārtas pamatkonstrukcijas materiāli, kā arī nav minimālo prasību attiecībā uz iekārtas komplektācijā iekļautajiem elementiem. Lūdzam precizēt iekārtas tehnisko specifikāciju norādot iekārtas pamatkonstrukcijas materiālus (piemēram, vismaz 90 x 90 mm augstspiedienā impregnēta, līmēta, laminēta koka statņi ar cinkota tērauda iebetonējamām pēdām vai vismaz 80 x 80 mm cinkota un pulverkrāsota tērauda statņi). Tāpat arī lūdzam norādīt minimālās prasības attiecībā uz iekārtas minimālo komplektāciju (piemēram, vismaz 2 platformas dažādos augstumos (vismaz 90 cm un vismaz 120 cm, slidkalniņš (h=vismaz 120 cm) 1 gab., virvju rāpšanās elementi vismaz 1 gab., platformas jumts vismaz 1 gab. u.t.t.)). 
5. Nolikuma 1. pielikuma “Tehniskā specifikācija/Tehniskais piedāvājums” 7. pozīcijas “Vienlaidus lietās gumijas seguma konstrukcijas izbūve” tehniskajā specifikācijā  minēts, ka nepieciešams ieklāt vienlaidus lietās gumijas segumu, taču nav minēts, kāda veida segums nepieciešams. Šobrīd pieejami vairāki vienlaidus lietās gumijas materiāli, lūdzam precizēt, kāda veida (divu slāņu (SBR + EPDM), gumijas mulčas u.c.) segumu Pasūtītājs plāno ieklāt minētajā rotaļu laukumā. Gumijas seguma materiāla izvēle būtiski ietekmē Pretendentu finanšu piedāvājumu. Tāpat arī lūdzam precizēt izbūvējamā drošības seguma vēlamās krāsas.
6. Nolikuma 2.pielikuma “Darba uzdevums” 9.punktā “Vienlaidus lietā gumijas seguma konstrukcijas izbūve” minēts, ka paredzamais ierīkojamais seguma apjoms ir 700 m2. Balstoties uz nolikuma iekārtu tehniskajā specifikācijā pieejamo informāciju, lūdzam pamatot šo seguma apjomu, uzskatām, ka no jauna uzstādāmo iekārtu drošības seguma izbūvei šāds apjoms nav nepieciešams. Vai plānots izbūvēt segumu arī zem esošajām rotaļu iekārtām?
7. Ņemot vērā darba uzdevumā minēto seguma apjomu un vidējās vienlaidus lietās gumijas drošības seguma izmaksas Latvijā, lūdzam pārskatīt šī iepirkuma paredzamo līgumcenu. Balstoties uz vidējām gumijas seguma izmaksām, tikai seguma izmaksas šī iepirkuma ietvaros būtiski pārsniedz plānoto līgumcenu.
Lūdzam sniegt skaidrojumu un precizēt iepirkuma tehniskajā specifikācijā un darba uzdevumā norādīto informāciju, lai nodrošinātu korekta un salīdzināma piedāvājuma sagatavošanu.
8. [bookmark: Xe655cf23ce1b94fd5c00c20cbd5815a6430e452]Par tehniskās specifikācijas 7. punktu – vienlaidus gumijas segums
Tehniskajā specifikācijā norādīts:
“Vienlaidus gumijas seguma izbūve 700 m² platībā atbilstoši ieklāšanas tehnoloģijām…”
Lūdzam precizēt:
1. Vai gumijas segumu patiešām paredzēts izbūvēt 700 m² platībā, vai arī specifikācijā ir ieviesusies kļūda?
1. Kāds gumijas seguma biezums ir jāparedz?
1. Vai paredzēta apmaļu izbūve? Ja jā, lūdzam norādīt to veidu un parametrus.
1. Kāda pamatnes konstrukcija jāparedz zem gumijas seguma (šķembu un/vai grants frakcijas, slāņu biezumi)?
1. Kur paredzēts izbūvēt gumijas celiņu un kādi ir tā izmēri un konfigurācija?
9. [bookmark: Xeadff18f0415c5ed5688c05ae71266d1da4475f]Par tehniskās specifikācijas 8. punktu – teritorijas un pamatnes sagatavošana
Specifikācijā norādīta smilts piegāde un pamatnes izbūve.
Lūdzam precizēt:
1. Kur paredzēts izmantot smilts segumu, ja 7.punktā paredzēta gumijas seguma izbūve?
1. Kāda smilts frakcija un kvalitātes prasības jāparedz?
1. Vai nepieciešamas atdalošās apmales? Ja jā, lūdzam norādīt to veidu un parametrus.
10. [bookmark: par-rotaļu-laukuma-iekārtām]Par rotaļu laukuma iekārtām
Lūdzam precizēt šādu informāciju:
1. punkts – divvietīgās šūpoles
· Kādi materiāli jāparedz konstrukcijai?
· Kādas ir pieļaujamās gabarītu novirzes?
2. punkts – rotaļu komplekss
· No kāda materiāla jāizgatavo nesošie balsti?
· Kādas funkcionālās prasības jānodrošina (slidkalniņu skaits un augstums, platformu skaits un augstumi, kāpšanas elementi u.c.)?
3. punkts – karuselis
· Kāda ir pieļaujamā izmēru novirze?
· Vai ir pieļaujams karuselis ar diametru 1400 mm?
6. punkts – šķirojamā atkritumu urna
· Vai nebūtu lietderīgāk noteikt nepieciešamo tilpumu un pieļaujamās tilpuma novirzes, nevis gabarītu pielaides?
11. [bookmark: par-darba-apjomiem-nolikuma-2.-pielikums]Par darba apjomiem (Nolikuma 2. pielikums)
Lūdzam precizēt:
· Kādi konkrēti darbi un kādos apjomos jāiekļauj pozīcijā “Iekārtu piegāde, montāža un teritorijas labiekārtošana”?
· Kādi konkrēti darbi un apjomi jāiekļauj pozīcijā “Teritorijas un pamatnes sagatavošana”?
· Vai darba apjomu pozīcijās Nr. 3–8 jānorāda tikai attiecīgo iekārtu piegādes vērtība, vai arī jāiekļauj visi ar to uzstādīšanu un nodošanu ekspluatācijā saistītie darbi?
12. [bookmark: par-paredzamo-līgumcenu]Par paredzamo līgumcenu
Nolikuma 8. punktā paredzēta maksimālā līgumcena 23 700,00 EUR bez PVN.
Ņemot vērā tehniskajā specifikācijā norādīto darbu apjomu, tostarp 700 m² vienlaidus gumijas seguma izbūvi, lūdzam precizēt, vai norādītā paredzamā līgumcena ir pareiza un atbilst pasūtītāja plānotajam darbu apjomam.
Ņemot vērā iepriekš minēto, lūdzam sniegt pieprasītos precizējumus, jo pašreizējā iepirkuma dokumentācijas redakcija nesniedz pietiekamu informāciju, lai pretendenti varētu sagatavot objektīvu, tehniski pamatotu un savstarpēji salīdzināmu piedāvājumu, vienlaikus nodrošinot vienlīdzīgas konkurences principu.
KOMISIJAS SKAIDROJUMS:
Atbildot uz pretendentu jautājumiem, Iepirkumu komisija nolēma dot šādus skaidrojumus:
1. SIA “DDzKSU” veiks iekārtu demontāžu un utilizāciju saviem spēkiem, līdz ar to Pretendentiem nav jāiekļauj minēto darbu izmaksas savā finanšu piedāvājumā.
2. Nolikuma 2.pielikuma 11.punktā “Būvniecības ieceres dokumentācijas sastāvs” ir noteikts, ka pirms būvniecības ieceres dokumentācijas izstrādes jāparedz topogrāfiskā plāna izstrāde un saskaņošana likumā noteiktajā kārtībā. Informējam, ka topogrāfiskā plāna sagatavošanas izmaksas Pretendentam ir jāiekļauj savā finanšu piedāvājumā.
3. Nolikuma 1.pielikuma 1.pozīcijā "DSUP Divvietīgas šūpoles vai analogs" norādītie parametri (garums, platums, augstums, krišanas augstums, drošības zona, personu skaits, vecuma grupa) ir noteikti kā iekārtas pamata funkcionālie un izmēru raksturlielumi. Ņemot vērā, ka šī iepirkuma priekšmets ietver gan projektēšanu, gan būvniecību, konkrētā iekārtas konstruktīvā risinājuma izvēle (t.sk. pamatkonstrukcijas materiāls, ķēžu izpildījums, sēdekļu komplektācija) ir Pretendenta projektēšanas risinājuma daļa, un Pretendents to var brīvi izvēlēties atbilstoši sava piedāvājuma tehniskajam risinājumam un norādītajiem funkcionālajiem parametriem.
Vienlaikus SIA “DDzKSU” vērš uzmanību, ka neatkarīgi no izvēlētā konstruktīvā risinājuma, iekārtai obligāti jāatbilst Darba uzdevuma 20.punktā un Ministru kabineta noteikumu Nr.18 "Spēļu un rekreācijas laukumu drošuma noteikumi" prasībām, kā arī standarta LVS EN 1176 "Spēļu laukumu aprīkojums un pārklājums" prasībām, ko apliecina neatkarīgas sertificēšanas institūcijas izdots atbilstības sertifikāts. Šī prasība ir spēkā visām iepirkuma priekšmetā ietvertajām rotaļu iekārtām, tostarp 1.pozīcijai, neatkarīgi no tā, vai tā ir atsevišķi atkārtota katras pozīcijas aprakstā.
4. SIA “DDzKSU” informē, ka Nolikuma 1.pielikuma 2.pozīcijas "Rotaļu komplekss Buglo 8025 vai analogs" tehniskajā specifikācijā pamatkonstrukcijas materiāli jau ir norādīti (HPL, poliamīds, polietilēns (PE), pulvera pārklājums no poliestera, nerūsējošais tērauds, neapstrādāts tērauds, mitrumizturīgā krāsa kokam, karsti cinkots metāls), tāpat jau ir noteikta prasība par atbilstību standartam LVS EN 1176 "Spēļu laukumu aprīkojums un pārklājums".
Ņemot vērā, ka iepirkuma priekšmets ietver gan projektēšanu, gan būvniecību, konkrētā iekārtas elementu izvietojuma un dizaina risinājuma izvēle atbilstoši norādītajiem gabarītiem (2740x4310 mm, augstums 3210 mm, platformu augstums 900 mm un 1200 mm) ir Pretendenta projektēšanas risinājuma daļa.
Tomēr, lai nodrošinātu iesniegto piedāvājumu funkcionālu salīdzināmību, SIA “DDzKSU” precizē, ka piedāvātajam rotaļu kompleksam obligāti jāietver vismaz šādi elementi:
· vismaz 2 platformas dažādos augstumos atbilstoši norādītajiem parametriem (900 mm un 1200 mm);
· slidkalniņš — vismaz 1 gab.;
· rāpšanās/virves elementi — vismaz 1 gab.;
· jumta segums vismaz vienai platformai.
Precīzs elementu izvietojums, forma un papildu funkcionālie risinājumi ir Pretendenta ziņā, ievērojot standarta LVS EN 1176 prasības un iekārtas sertifikācijas nosacījumus.
5. Izbūvējamā drošības seguma vēlamās krāsas: gumijas mulča, melnā krāsa.
6. Darba uzdevuma 9.punktā un Pielikuma Nr.1 7.pozīcijā norādītais vienlaidus lietās gumijas seguma apjoms 700 m² atbilst Projektēšanas uzdevuma 5.punktā norādītajai zemes gabala platībai, uz kuras plānota teritorijas labiekārtošana (700 m²). Tas nozīmē, ka paredzēts ieklāt gumijas segumu zem jaunuzstādāmajām iekārtām, ievērojot nepieciešamās drošības zonas, izveidojot gumijas laukumu, uz kura novietoti gumijas rotaļu elementi, kā arī izveidojot gumijas līkumotu celiņu, kas savieno iekārtas savā starpā un nodrošina vienotu, ērti kopjamu un piekļūstamu laukuma virsmu.
7. (sk. 12.punktā)
8. Darba uzdevuma 9.punktā un Pielikuma Nr.1 7.pozīcijā norādītais vienlaidus lietās gumijas seguma apjoms 700 m² atbilst Projektēšanas uzdevuma 5.punktā norādītajai zemesgabala platībai, uz kuras plānota teritorijas labiekārtošana (700 m²). Tas nozīmē, ka paredzēts ieklāt gumijas segumu zem jaunuzstādāmajām iekārtām, ievērojot nepieciešamās drošības zonas, izveidojot gumijas laukumu, uz kura novietoti gumijas rotaļu elementi, kā arī izveidojot gumijas līkumotu celiņu, kas savieno iekārtas savā starpā un nodrošina vienotu, ērti kopjamu un piekļūstamu laukuma virsmu.
Precīzs seguma kopējais biezums (apakšējā triecienu slāpējošā slāņa un virsējā nolietojuma slāņa biezumu summa) jānosaka atbilstoši Pretendenta piedāvātajai seguma tehnoloģijai un ražotāja specifikācijai, nodrošinot atbilstību standarta LVS EN 1177 prasībām attiecībā uz kritisko krišanas augstumu (HIC) katrai konkrētajai iekārtai atbilstoši tās maksimālajam brīvā kritiena augstumam (skat. Pielikumu Nr.1). Iekārtai ar lielāko krišanas augstumu (Rotaļu komplekss Buglo 8025, brīvā kritiena augstums 1600 mm) jānodrošina attiecīgi lielāks seguma biezums nekā zemāka riska zonās.
Apmaļu izbūve ir paredzēta gumijas seguma perimetram, lai nodrošinātu seguma konstruktīvo stabilitāti un norobežojumu no blakus esošajām teritorijām (zālāja, celiņiem u.c.). Apmaļu veidu (betona apmale, plastmasas/gumijas apmale vai cits risinājums) un parametrus (augstums, platums, iestrādes dziļums) Pretendents izvēlas patstāvīgi projektēšanas gaitā atbilstoši izvēlētajai seguma tehnoloģijai un ražotāja prasībām, ievērojot LBN 501-17 prasības un saskaņojot risinājumu ar SIA “DDzKSU”.
Saskaņā ar Pielikuma Nr.1 8.pozīciju, pamatnes kopējais biezums ir 0,30 m. Konkrētu slāņu sadalījumu (piem., šķembu pamatslānis un smilts izlīdzinošais slānis, to frakcijas un atsevišķie biezumi) Pretendents nosaka projektēšanas gaitā atbilstoši izvēlētās gumijas seguma tehnoloģijas ražotāja prasībām, ģeotehniskajiem apstākļiem un LBN 501-17 prasībām, nodrošinot pietiekamu nesošo kapacitāti un ūdens noteci. Pamatnes izbūve jāveic visā teritorijā, kur ierīkojams vienlaidus gumijas segums
Gumijas celiņa precīzu trasējumu, garumu, platumu un konfigurāciju Pretendents izstrādā projektēšanas (būvniecības ieceres dokumentācijas) gaitā, savienojot atsevišķās rotaļu iekārtu zonas un nodrošinot ērtu un piekļūstamu pārvietošanos pa laukumu, ņemot vērā funkcionālo nepieciešamību un teritorijas konfigurāciju. Celiņš ir daļa no kopējā vienlaidus gumijas seguma apjoma, nevis papildu virsapjoma pozīcija.
9. SIA “DDzKSU” precizē un labo iespējamo pārpratumu: Pielikuma Nr.1 8.pozīcijā minētā smilts piegāde nav paredzēta kā atsevišķs virsmas segums (piemēram, smilts rotaļu laukuma segums), bet gan kā pamatnes tehnoloģiskais (zemsedzes/izlīdzinošais) slānis zem vienlaidus gumijas seguma, kas ierīkojams saskaņā ar 7.pozīciju.
Konkrēto smilts frakciju un kvalitātes prasības (piem., smalkā/vidēja frakcijas smilts, bez organiskiem piemaisījumiem, ar noteiktu blīvējamības un ūdens caurlaidības rādītāju) Pretendents nosaka projektēšanas gaitā atbilstoši izvēlētās gumijas seguma tehnoloģijas ražotāja prasībām un pamatnes ģeotehniskajiem nosacījumiem, ievērojot LBN 501-17 "Būvizmaksu noteikšanas kārtība" un citu piemērojamo būvnormatīvu prasības. Izmantotajiem materiāliem jābūt sertificētiem saskaņā ar Latvijas Republikas standartiem (Darba uzdevuma 6.punkts).
Atdalošās apmales starp gumijas segumu un blakus esošajām teritorijām (piem., zālāju, celiņiem, apzaļumojuma zonām) ir nepieciešamas - skat. arī atbildi par apmaļu izbūvi gumijas seguma perimetram. Apmaļu veidu un parametrus (materiāls, augstums, iestrādes dziļums) Pretendents izvēlas patstāvīgi projektēšanas gaitā atbilstoši izvēlētajai seguma tehnoloģijai, ģeotehniskajiem apstākļiem un saskaņojot risinājumu ar SIA “DDzKSU”.
10. 1.punkts – divvietīgās šūpoles
Nolikuma 1.pielikuma 1.pozīcijā norādītie parametri (garums, platums, augstums, krišanas augstums, drošības zona, personu skaits, vecuma grupa) ir noteikti kā iekārtas pamata funkcionālie raksturlielumi. Ņemot vērā, ka iepirkuma priekšmets ietver gan projektēšanu, gan būvniecību, konkrētā konstruktīvā risinājuma un materiālu izvēle (piemēram, statņu materiāls - koks vai metāls, ķēžu izpildījums, sēdekļu komplektācija) ir Pretendenta projektēšanas risinājuma daļa un tā jāpamato tehniskajā piedāvājumā.
Neatkarīgi no izvēlētā materiāla un konstruktīvā risinājuma, iekārtai obligāti jāatbilst standarta LVS EN 1176 "Spēļu laukumu aprīkojums un pārklājums" prasībām, ko apliecina neatkarīgas sertificēšanas institūcijas izdots atbilstības sertifikāts, kā arī Darba uzdevuma 6.punkta un MK noteikumu Nr.18 "Spēļu un rekreācijas laukumu drošuma noteikumi" prasībām. Šī prasība ir spēkā neatkarīgi no tā, vai tā atkārtoti minēta katras pozīcijas atsevišķajā aprakstā.
Attiecībā uz pieļaujamajām gabarītu novirzēm, SIA “DDzKSU” precizē, ka arī 1.pozīcijai piemērojama tāda pati pielaide, kāda jau noteikta pārējām pozīcijām (2., 5., 6. pozīcija) - proti, piedāvātās iekārtas gabarītu izmēri var atšķirties ±5% robežās no tehniskajā specifikācijā norādītajiem lielumiem, ar nosacījumu, ka tiek saglabāta atbilstība iekārtas funkcionālajiem un drošības parametriem (t.sk. drošības zonai un krišanas augstumam) atbilstoši standartam LVS EN 1176.
2.punkts – rotaļu komplekss
Nesošo balstu materiāls jau ir norādīts Pielikuma Nr.1 2.pozīcijas specifikācijā: pamatkonstrukcijas balsti izgatavoti no karsti cinkota metāla ar pulvera pārklājumu no poliestera. Papildus izmantojami materiāli - HPL, poliamīds, polietilēns (PE), nerūsējošais tērauds un mitrumizturīgā krāsa kokam - attiecas uz platformām, margām un citiem konstrukcijas elementiem. Iekārtai jāatbilst standartam LVS EN 1176.
Ņemot vērā, ka iepirkuma priekšmets ietver projektēšanu, precīzu elementu izvietojumu un dizaina risinājumu atbilstoši norādītajiem gabarītiem (2740x4310 mm, augstums 3210 mm, platformu augstums 900 mm un 1200 mm, brīvā kritiena augstums 1600 mm) Pretendents izstrādā patstāvīgi. Tomēr, lai nodrošinātu iesniegto piedāvājumu funkcionālu un vizuālu salīdzināmību un atbilstību nosauktajam analogam ("Buglo 8025 vai analogs"), piedāvātajam rotaļu kompleksam obligāti jāietver vismaz šādi elementi:
· vismaz 2 (divas) platformas dažādos augstumos atbilstoši norādītajiem parametriem (900 mm un 1200 mm);
· slidkalniņš - vismaz 1 gab., piemērots platformas augstumam 1200 mm;
· rāpšanās/virves elementi (piemēram, kāpnes, virves siena vai tīkls) - vismaz 1 gab.;
· jumta segums vismaz vienai no platformām.
Precīzs elementu izvietojums, forma, papildu savienojošie elementi un cita dizaina detaļa ir Pretendenta ziņā, ievērojot standarta LVS EN 1176 prasības un iekārtas sertifikācijas nosacījumus.
3.punkts – karuselis
SIA “DDzKSU” precizē, ka arī 3.pozīcijai (Karuselis ar sēdvietām) piemērojama tāda pati pielaide, kāda noteikta pārējām pozīcijām - proti, piedāvātās iekārtas gabarītu izmēri var atšķirties ±5% robežās no tehniskajā specifikācijā norādītajiem lielumiem (garums 150 cm, platums 150 cm), ar nosacījumu, ka tiek saglabāta atbilstība iekārtas funkcionālajiem un drošības parametriem (t.sk. minimālajai drošības zonai 23,80 m² un standarta LVS EN 1176 prasībām).
Ņemot vērā noteikto pielaidi ±5% (t.i., pieļaujamais izmērs robežās no 1425 mm līdz 1575 mm), karuselis ar platformas diametru 1400 mm neatbilst noteiktajai pielaidei (novirze -6,7%) un šajā redakcijā nav akceptējams. Ja Pretendents vēlas piedāvāt iekārtu ar diametru 1400 mm, tas jāvērtē kā izmaiņu pieprasījums, par kuru SIA “DDzKSU” jāpieņem atsevišķs lēmums pirms piedāvājumu iesniegšanas termiņa.
6.punkts – šķirojamā atkritumu urna
SIA “DDzKSU” uzskata, ka norādītais atsauces modelis (ZANO 15.025) un tā gabarīti ir pietiekami - Pretendents var patstāvīgi pārbaudīt izstrādājuma tilpumu pie ražotāja vai izvēlēties līdzvērtīgu analogu ar atbilstošiem gabarītiem. Papildu tilpuma prasību noteikšana nav nepieciešama.
11. Iekārtu piegāde, montāža un teritorijas labiekārtošana
Šajā pozīcijā jāiekļauj vispārīgie labiekārtošanas darbi, kas nav atsevišķi izdalīti citās pozīcijās un ir nepieciešami laukuma nodošanai ekspluatācijā kopumā. Konkrēto darbu apjomu Pretendents nosaka patstāvīgi projektēšanas gaitā atbilstoši Darba uzdevuma 15.punktam.
Teritorijas un pamatnes sagatavošana
Šajā pozīcijā jānorāda pilns ar teritorijas un pamatnes sagatavošanu saistīto darbu apjoms, kas nepieciešams, lai nodrošinātu tehnoloģiski pareizu pamatu turpmākajai iekārtu montāžai un seguma ieklāšanai. Darba uzdevuma 15.punkts nosaka, ka Būvuzņēmējam jāizvērtē un jāiekļauj visi nepieciešamie materiāli un darbi, lai nodrošinātu tehnoloģiski pareizu un normatīviem atbilstošu būvdarbu veikšanu pilnā apjomā - līdz ar to šai pozīcijai jāatspoguļo pilna gala izmaksa (sagatavota, funkcionāli izmantojama pamatne), nevis tikai atsevišķu materiālu piegādes vērtība.
Pozīcijās Nr.3-8 jānorāda pilns ar attiecīgās iekārtas nodošanu ekspluatācijā saistīto darbu apjoms, nevis tikai iekārtas piegādes vērtība. Darba uzdevuma 15. punkts nosaka, ka Būvuzņēmējam jāizvērtē un jāiekļauj visi nepieciešamie materiāli un darbi, lai nodrošinātu tehnoloģiski pareizu un normatīviem atbilstošu būvdarbu veikšanu pilnā apjomā - līdz ar to katrai pozīcijai (Nr.3-8) jāatspoguļo tās gala izmaksas, nevis tikai piegādes cena.
12. Paziņojam, ka 1 (vienas) darba dienas laikā Iepirkuma nolikums tiks grozīts, proti, paredzamā līgumcena tiks mainīta. Saskaņā ar Publisko iepirkumu likuma 9.panta 61.daļu, piedāvājumu iesniegšanas termiņš tiks pagarināts par 10 (desmit) darba dienām.




Iepirkumu komisija informē, ka pretendentiem ir pastāvīgi jāseko līdzi aktuālajai informācijai Elektronisko iepirkumu sistēmas e-konkursu apakšsistēmā par konkrēto iepirkumu.

